Mojš, Milan, poslanec NR SR (2015-03-19):
Ďakujem. Vážený pán podpredseda, kolegyne, kolegovia, dovoľte, aby som predniesol pozmeňujúci návrh poslancov Národnej rady Slovenskej republiky Daniela Duchoňa a mňa k vládnemu návrhu zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov (tlač 1329). V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci návrh k vládnemu návrhu zákona o občianskoprávnej zodpovednosti za jadrovú škodu a o jej finančnom krytí a o zmene a doplnení niektorých zákonov. Za doterajší článok I sa vkladá nový článok II, ktorý znie: Zákon č. 106/2004 Z. z. o spotrebnej dani z tabakových výrobkov v znení zákona č. 556/2004 Z. z., zákona č. 631/2004 Z. z., zákona č. 533/2005 Z. z., zákona č. 610/2005 Z. z., zákona č. 547/2007 Z. z., zákona č. 378/2008 Z. z., zákona č. 465/2008 Z. z., zákona č. 305/2009 Z. z., zákona č. 477/2009 Z. z., zákona č. 491/2010 Z. z., zákona č. 546/2011 Z. z., zákona č. 547/2011 Z. z., zákona č. 288/2012 Z. z., zákona č. 381/2013 Z. z., zákona č. 218/2014 Z. z. a zákona č. 323/2014 Z. z. sa mení a dopĺňa takto: Po prvé. V § 44o ods. 6 sa slová „31. augustu 2015“ nahrádzajú slovami „30. novembru 2015“. Odôvodnenie. Navrhovaná úprava predlžuje lehotu zániku registračného odberného čísla o tri mesiace. Po druhé. V § 44o ods. 7 sa slová „31. marca 2015“ nahrádzajú slovami „30. júna 2015“. Odôvodnenie. Navrhovaná úprava umožní odberateľovi kontrolných známok vyhotovených podľa § 9 ods. 8 platného do 30. septembra 2014 ich použitie a označovanie spotrebiteľských balení cigariet dlhšie o tri mesiace. Po tretie. V § 44o ods. 8 sa slová „30. júna 2015“ nahrádzajú slovami „30. septembra 2015“. Odôvodnenie. Navrhovaná úprava umožní uvádzať spotrebiteľské balenia cigariet označených kontrolnou známkou vyhotovenou podľa § 9 ods. 8 platného do 30. septembra 2014 dlhšie o tri mesiace. Po štvrté. V § 44o ods. 9 sa slová „31. júla 2015“ nahrádzajú slovami „31. októbra 2015“. Odôvodnenie. Navrhovaná úprava predlžuje lehotu na predloženie zúčtovania odberu a použitia kontrolných známok vyhotovených podľa § 9 ods. 8 platného do 30. septembra 2014 o tri mesiace. Po piate. V § 44o ods. 10 sa slová „31. augusta 2015“ nahrádzajú slovami „30. novembra 2015“. Odôvodnenie. Navrhovaná úprava predlžuje lehotu na predaj spotrebiteľských balení cigariet označených kontrolnými známkami vyhotovenými podľa § 9 ods. 8 platného do 30. septembra 2014 o tri mesiace. Po šieste. V § 44o ods. 11 sa slová „31. augusta 2015“ nahrádzajú slovami „30. novembra 2015“ a slová „15. septembra 2015“ slovami „15. decembra 2015“. Odôvodnenie. Navrhovaná úprava predlžuje lehotu na oznamovacej povinnosti osobe, ktorá má nepredané spotrebiteľské balenia cigariet označené kontrolnými známkami vyhotovenými podľa § 9 ods. 8 platného do 30. septembra 2014 o tri mesiace. Doterajšie článku II až IV sa primerane prečíslujú. Účinnosť nového článku II sa navrhuje 30. marca 2015, čo sa premietne v ustanovení o účinnosti návrhu zákona (nový článok V). Ďakujem za pozornosť.